
   GRAD OPUZEN
· Gradsko vijeće
KLASA: 021-05/21-01/13
URBROJ: 2117-11/2-22-2

Opuzen, 30. lipnja 2022. godine

· Z  A  P  I  S  N  I  K 

· sa 13. sjednice Gradskog vijeća Grada Opuzena

· održane dana 30. lipnja 2022. godine (četvrtak) s početkom u 2012 sati 

· u velikoj dvorani Gradske vijećnice, Trg kralja Tomislava 1

NAZOČNI VIJEĆNICI:
Majda Bartulović, Mario Dropulić, Marin Franičević, Ivan Glasović, Stana Kiridžija, Jure Stanić, Tomislav Šimović 
IZOČNI VIJEĆNICI: Mario Bjeliš, Slavomir Prović, Kristijan Soče, Mladen Šiljeg i Ives Tošić
Ostali: 

Gradonačelnik Ivan Mataga
Pročelnica Jedinstvenog upravnog odjela Marijana Vuletić
Zapisničar:
Andrija Zonjić

Predsjedavajući je otvorio sjednicu, pozdravio nazočne, te napomenuo da se sjednica tonski snima. Konstatirao je kvorum, odnosno da je nazočno 7 vijećnika. Pročitao je prijedlog dnevnog reda koji je vijećnicima dostavljen zajedno s radnim materijalima te predložio dopunu točkom 6. „Prijedlog Rješenja o izmjeni rješenja o imenovanju članova Povjerenstva za promet“. Predsjedavajući je konstatirao da je od 2015 na sjednici nazočna i vijećnica Katarina Barišić, te da je na sjednici nazočno 8 vijećnika. Konstatirao je da nema prijavljenih za raspravu te dao na glasovanje predloženi dnevni red. Nakon provedenog glasovanja konstatirao je da je jednoglasno prihvaćen
D n e v n i   r e d

1. Prijedlog zapisnika sa XII. sjednice Gradskog vijeća

2. Aktualni sat

3. Prijedlog Odluke o izmjeni Poslovnika o radu Gradskog vijeća Grada Opuzena

4. Prijedlog Odluke o dopuni Odluke o komunalnom redu Grada Opuzena

5. Prijedlog Odluke o Izmjenama i dopunama Odluke o komunalnim djelatnostima na području Grada Opuzena
6. Prijedlog Rješenja o izmjeni rješenja o imenovanju članova Povjerenstva za promet
7. Prijedlog Zaključka o prihvaćanju Izvješća o radu i financijskog izvješća Dječjeg vrtića Opuzen za 2021. godinu

8. Prijedlog Zaključka o prihvaćanju Izvješća o radu i financijskog izvješća Gradske knjižnice Opuzen za 2021. godinu
Ad.1. Prijedlog zapisnika sa XII. sjednice Gradskog vijeća
Predsjedavajući je otvorio raspravu. 

Vijećnica Majda Bartulović predložila je ispravku u točki 7. gdje je u zapisniku naveden Zakon o vodama, a treba stajati “Zakon o financiranju vodnog gospodarstva”, što je predsjedavajući prihvatio.
Predsjedavajući je nakon provedenog glasovanja konstatirao da je zapisnik sa XII. sjednice Gradskog vijeća usvojen jednoglasno.
Ad.2. Aktualni sat

Predsjedavajući je otvorio raspravu.
Vijećnica Katarina Barišić pitala je gradonačelnika tko su predsjednik i direktor Turističke zajednice te Vodovoda, i imaju li potrebne kvalifikacije.
Grdaonačelnik je odgovorio kako je gradonačelnik po funkciji predsjednik Skupštine Turističke zajednice a da je direktorica, nakon provedenog javnog natječaja, gđica. Magdalena Krvavac, po struci magistra foreznike koja ispunjava sve uvjete iz natječaja. Direktor Vodovoda je gosp. Marin Kapović, također ima potrebnu stručnu spremu i radno iskustvo.

Predsjedavajući je zaključio aktualni sat.

Ad.3. Prijedog Odluke o izmjeni Poslovnika o radu Gradskog vijeća Grada Opuzena

Prijedlog odluke obrazložio je predsjedavajući Jure Stanić. Pojasnio je da je predložena izmjena članka 100. stavak 2. Poslovnika tako da glasi: „Govornik je dužan izići pred govornicu, te može govoriti samo o temi o kojoj se raspravlja i prema utvrđenom dnevnom redu“. Izlazak na govornicu i tonsko snimanje svugdje je uvriježena praksa kako bi se rasprave mogle kvalitetno snimiti te po potrebi preslušati tonski zapis.
Vijećnica Majda Bartulović rekla je kako sadržajno nema ništa protiv predložene promjene ali kako ima na samu proceduru donošenja. Smatra kako je procedura prekršena jer je „preskočeno“ Povjerenstvo za Statut i Poslovnik koje bi trebalo prethodno provjeriti zakonitost akata koji se predlažu.

Predsjedavajući se složio s vijećnicom te predložio stanku, kako bi se sastalo Povjerenstvo za Statut i Poslovnik.

Vijećnik Mario Dropulić je predložio da se točka skine s dnevnog reda.

Predsjedavajući je nakon konzultacija povukao svoj prijedlog te konstatirao da se točka 3. povlači s dnevnog reda.
Ad.4. Prijedlog Odluke o dopuni Odluke o komunalnom redu Grada Opuzena

Prijedlog odluke obrazložila je pročelnica Marijana Vuletić. Pojasnila je kako je prijedlog sukladan nalogu državne revizije, te se istim predlaže da se u Odluci o komunalnom redu doda članak 85.a.: „Ovom Odlukom osigurava se mogućnost korištenja površina javne namjene na način koji omogućava kretanje osoba s posebnim potrebama“, te da se u članku 93., u stavku 1. iza riječi „površinama“ dodaju riječi „i plažama“, što do sada nije bilo sadržano u  odluci.

Predsjedavajući je konstatirao da nema prijavljenih za raspravu te prijedlog odluke dao na glasovanje. Nakon provedenog glasovanja konstatirao je da je jedonglasno usvojena Odluka o dopuni Odluke o komunalnom redu Grada Opuzena, u predloženom tekstu. Cjeloviti tekst Odluke objaviti će se u “Službenom glasniku Grada Opuzena” i na službenoj web stranici Grada Opuzena.
Ad.5. Prijedlog Odluke o Izmjenama i dopunama Odluke o komunalnim djelatnostima na području Grada Opuzena

Prijedlog odluke obrazložila je pročelnica Marijana Vuletić. Pojasnila je kako je Odluka predložena prema nalogu državne revizije, prema kojem je Odluku trebalo uskladiti sa važećim  Zakonom, odnosno neke od djelatnosti navedenih u prethodnoj odluci izbaciti, jer se iste više ne smatraju komunalnim djelatnostima.
Predsjedavajući je konstatirao da nema prijavljenih za raspravu te prijedlog odluke dao na glasovanje. Nakon provedenog glasovanja konstatirao je da je jednoglasno usvojena Odluka o Izmjenama i dopunama Odluke o komunalnim djelatnostima na području Grada Opuzena, u predloženom tekstu. Cjeloviti tekst Odluke objaviti će se u “Službenom glasniku Grada Opuzena” i na službenoj web stranici Grada Opuzena.

Ad.6. Prijedlog Rješenja o izmjeni rješenja o imenovanju članova Povjerenstva za promet

Prijedlog odluke obrazložio je predsjedavajući Jure Stanić. Predlaže se imenovanje Gorana Prolete, komunalnog redara Grada Opuzena, koji je završio izobrazbu za prometnog za člana Povjerenstva; U skladu sa postojećom praksom, a obzirom da je regulacija prometa sastavni dio posla komunalnog/prometnog redara, predlaže se da se umjesto Slavomira Provića za člana Povjerenstva imenuje Goran Proleta. Gosp. Slavomir Prović suglasan je s prijedlogom.
Gradonačelnik je podržao prijedlog te dodao kako je gosp. Proleta već uključen u izradu prometnog elborata.
Vijećnica Katarina Barišić se suglasila s prijedlogom.

Predsjedavajući je zaključio raspravu i prijedlog odluke dao na glasovanje. Nakon provedenog glasovanja konstatirao je da je jednoglasno usvojeno Rješenje o izmjeni rješenja o imenovanju članova Povjerenstva za promet, u predloženom tekstu. Rješenje će se objaviti u “Službenom glasniku Grada Opuzena” i na službenoj web stranici Grada Opuzena.
Ad.7. Prijedlog Zaključka o prihvaćanju Izvješća o radu i financijskog izvješća Dječjeg vrtića Opuzen za 2021. godinu

Izvješće o radu i financijsko izvješće Dječjeg vrtića Opuzen za 2021. godinu obrazložila je ravnateljica Dijana Glavor Vitali.

Vijećnica Katarina Barišić pitala je za broj upisane djece, a ravnateljica je odgovorila kako je protekle godine bilo upisano 148 djece u svim odgojnim skupinama, a da je ove godine upisano 136 djece. Kao najveći problem istaknula je nedostatak radnog prostora.
Predsjedavajući je zaključio raspravu i prijedlog odluke dao na glasovanje. Nakon provedenog glasovanja konstatirao je da je većinom glasova, sa 6 glasova „ZA“ i 1 suzdržanim“ (vijećnik Jure Stanić) usvojen Zaključak o prihvaćanju Izvješća o radu i financijskog izvješća Dječjeg vrtića Opuzen za 2021. godinu u predloženom tekstu. Vijećnik Tomislav Šimović nije bio nazočan na glasovanju.  Zaključak će se objaviti u “Službenom glasniku Grada Opuzena” i na službenoj web stranici Grada Opuzena. 
Ad.8. Prijedlog Zaključka o prihvaćanju Izvješća o radu i financijskog izvješća Gradske knjižnice Opuzen za 2021. godinu

Izvješće o radu i financijsko izvješće Gradske knjižnice Opuzen za 2021. godinu obrazložila je ravnateljica Karmela Popić Kešina.
Vijećnica Katarina Barišić pitala je za više informacija o sadašnjem statusu statue carice Livije koja je godinama bila čuvana u prostorijama Knjižnice; Pitala je gdje se statua sada nalazi.

Ravnateljica je odgovorila kako se statua sada nalazi u Konzervatorskom odjelu Arheološkog muzeja u Splitu, radi restauracije i skeniranja, nakon čega bi trebala biti vraćena i izložena u novim prostorijama Turističke  zajednice.
Gradonačelnik je dodatno pojasnio kako će Livija morati biti izložena u zatvorenom prostoru jer su konzervatorski uvjeti za izlaganje vani prekomplicirani.

Ravnateljica Karmela Popić Kešina je rekla kako je Livija 17 godina bila smještena u Gradskoj knjižnici i to u neuvjetnim uvjetima zbog vlage. Smatra kako je novopredložena lokacija mnogo primjerenija za čuvanje ali i izlaganje.
Vijećnica Katarina Barišić je dodala kako je spomenike na gradskoj Pjaci potrebno zaštititi od devastacija. Izrazila je bojazan da će se Livija vratiti u Opuzen.

Gradonačelnik je odgovorio kako je Livija neosporno u našem vlasništvu, kako je cijeli posao odrađen sukladno zakonu I nema razloga sumnjati da će nam biti vraćena. U svezi zaštite spomenika je rekao kako se i o tome razgovaralo s konzervatorima te će biti poduzete adekvatne radnje u tom cilju.

Predsjedavajući Jure Stanić je pitao ravnateljicu koliko je zadovoljna sadašnjim knjižnim fondom.

Ravnateljica je odgovorila kako je popunjavanje knjižnog fonda ovisno o prihodima koji se na sreću svake godine povećavaju. Osobno smatra kako je sadašnji fond knjižnice primjeren potrebama građana.
Predsjedavajući je zaključio raspravu i prijedlog odluke dao na glasovanje. Nakon provedenog glasovanja konstatirao je jednoglasno usvojen Zaključak o prihvaćanju Izvješća o radu i financijskog izvješća Gradske knjižnice Opuzen za 2021. godinu u predloženom tekstu. Zaključak će se objaviti u “Službenom glasniku Grada Opuzena” i na službenoj web stranici Grada Opuzena.
Predsjedavajući je konstatirao da je iscrpljen dnevni red te zaključio sjednicu u 2100 sat. 
                         Zapisničar 

                     Andrija Zonjić









                  Predsjednik







                             Jure Stanić

